《螺川望月有怀陈子明杨若春余彩震》
明代·李之世

江干聊徙倚，流目火云残。政尔陶嘉月，游思属所欢。

清辉涵水陶，皓魄漾金盘。浥露荷同汎，萦烟竹共漙。

川峦宁异照，风月觉殊观。独白悲形影，何由托羽翰。

砧摇风绪乱，书就雁行单。相望那同赏，关山此夜寒。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。